1 Petro 4 | Beibele Inthaneteng | Phetolelo ya Lefase le Lefsa
4 Ka gona, ka ge Kriste a tlaišegile nameng,+ le lena itlhameng gore le nagane ka tsela e swanago le ya gagwe;+ gobane motho yo a tlaišegilego nameng o tlogetše dibe,+ 2 e le gore a phele nako e šetšego ya bophelo bja gagwe a le nameng,+ a se sa hlwa a phelela dikganyogo tša batho, eupša a phelela thato ya Modimo.+ 3 Gobane nako+ yeo e fetilego e lekane gore le ka be le dirile thato ya ba ditšhaba+ ge le be le tšwela pele ditirong tša boitshwaro bjo bo hlephilego,+ dikganyogong tše di sa laolegego, go nweng ka mo go feteletšego,+ menyanyeng ya mašata, diphadišanong tša go nwa le borapeding bja medimo ya diswantšho bjo bo šišimišago.+ 4 Ba makatšwa ke ge le sa tšwele pele le kitima le bona, le kitimela tseleng e swanago ya kgobogo,+ ka gona ba le goboša ka mantšu.+ 5 Eupša batho ba ba tla ikarabela go yo+ a loketšego go ahlola ba ba phelago le ba ba hwilego.+ 6 Ge e le gabotse, le ke lebaka leo ka lona ditaba tše dibotse di ilego tša bolelwa le go ba ba hwilego,*+ e le gore le ge ba ahlolwa nameng go etša batho,+ ba tle ba phele ka go dumelelana le moya+ go ya ka pono ya Modimo. 7 Eupša bofelo bja dilo tšohle bo batametše.+ Ka gona hlaphogelwang monaganong+ gomme le phakgame ge e le mabapi le dithapelo.+ 8 Godimo ga tšohle, ratanang ka lerato le le tseneletšego,+ gobane lerato le bipa dibe tše dintši.+ 9 Amogelanang ka borutho ka ntle le go ngunanguna.+ 10 Go fihla bokgoleng bjoo ka bjona yo mongwe le yo mongwe a amogetšego mpho, e dirišeng ge le hlankelana le le balaki ba babotse ba botho bjo bogolo bja Modimo bjo bo bontšhwago ka ditsela tše di fapafapanego.+ 11 Ge e ba motho a bolela, a bolele bjalo ka ge eka o bolela dipolelo+ tše di tšwago go Modimo; ge e ba motho a hlankela,+ a hlankele a ithekgile ka matla ao Modimo a a neago;+ e le gore dilong ka moka Modimo a tagafatšwe+ ka Jesu Kriste. Letago+ le matla ke tša gagwe go iša mehleng ya neng le neng. Amene. 12 Baratiwa, le se ke la makatšwa ke diteko tše šoro tšeo di le welago,+ bjalo ka ge eka le be le welwa ke selo se se sa tlwaelegago. 13 Go fapana le seo, dulang le thabile+ ka ge le na le kabelo ditlaišegong tša Kriste,+ e le gore le thabe le hlalale le nakong ya go utollwa+ ga letago la gagwe. 14 Ge e ba le gobošwa ka baka la leina la Kriste,+ le a thaba,+ gobane moya wa letago, wona moya wa Modimo, o godimo ga lena.+ 15 Lega go le bjalo, a go se be le motho go lena yo a tlaišegago+ e le mmolai goba lehodu goba modirabobe goba e le mpheane+ ditabeng tša batho ba bangwe. 16 Eupša ge e ba motho le ge e le ofe a tlaišega+ gobane e le Mokriste, a se ke a hlabja ke dihlong,+ eupša a tšwele pele go reta Modimo ka go phela ka go dumelelana le leina le. 17 Gobane ke nako e beilwego ya gore kahlolo e thome ka ntlo ya Modimo.+ Bjale ge e ba e thoma ka rena pele,+ pheletšo ya bao ba sa kwego ditaba tše dibotse tša Modimo e tla ba eng?+ 18 “Ge e ba moloki a swanetše go šoma ka thata gore a phološwe ke Modimo,+ gona go tla direga eng ka motho yo a sa boifego Modimo le modiradibe?”+ 19 Ka gona anke bao ba tlaišegago ka go dumelelana le thato ya Modimo ba tšwele pele ba gafela Mmopi yo a botegago meoya* ya bona ge ba dutše ba dira botse.+
^ Se se bolela gore ba hwile ka kgopolo ya moya. Bona Ef 2:1.